27/07/2009 | Administración LocalMunicipal
Cee
CONTRATACION LABORAL TEMPORAL DE PERSOAL PARA O SERVIZO DENOMINADO “LIMPEZA DE PRAIAS”

ANUNCIO Bases específicas para a contratación laboral temporal de persoal para o servizo denominado “Limpeza de praias”. Aprobadas por Resolución da Alcaldía de data 20 de xullo de 2009 as presentes bases, fanse públicas para o seu coñecemento e aos efectos oportunos. BASES ESPECÍFICAS PARA A CONTRATACIÓN TEMPORAL DE PERSOAL DE LIMPEZA DE PRAIAS I.- Obxecto da convocatoria. É obxecto da presente convocatoria a contratación laboral temporal mediante a modalidade contractual de Contrato de Duración Determinada a tempo parcial de media xornada por obra ou servizo determinado, tipo 501, cunha duración de dous (2) meses, de nove (9) traballadores/as para o servizo denominado denominado “Limpeza de praias”. II.-Obxectivos / funcións. A limpeza de praias é un servizo creado ó abeiro da subvención concedida ó Concello de Cee mediante Resolución da Presidencia da Excma. Deputación Provincial de A Coruña número 10973 de data 10/06/2009, recaida no expediente número FO023A 2009/12 no marco da convocatoria aos concellos da provincia para socorrismo e limpeza de praias da anualidade 2009 publicada no BOP número 74 de data 01/04/2009. As funcións e tarefas a desempeñar polos/as traballadores/as serán as que se requiran para manter a praia e o seu entorno en perfectas condicións para que poidan poñerse a disposición do disfrute dos cidadáns. III.- Solicitudes e prazo de presentación. As instancias dirixiranse ó Alcalde do Concello de Cee e presentaranse no Rexistro Xeral do Concello de 9h a 13,30h, situado en Rúa Domingo Antonio de Andrade, s/n, 15270 Cee, A Coruña, ou na forma prevista no artigo 38.4 da Lei 30/1992, de 26 de novembro, do réxime xurídico das administracións públicas e do procedemento administrativo común, no prazo de dez (10) días naturais, contados a partir do seguinte ó de publicación das Bases no BOP. IV.- Requisitos. a) Ser maior 16 anos. b) Non padecer enfermidade ou defecto físico que impida o desempeño das funcións propias do posto de traballo c) Que non fora separado mediante expediente disciplinario, do Servizo da Administración d) Non estar incurso en causas de incompatibilidade de conformidade co establecido na le¡ 53/84 de 26 de decembro do persoal ó servizo das Administracións Públicas. V. Documentación. Os aspirantes ó posto deberán aportar, xunto coa solicitude en modelo normalizado que figura no anexo, o currículum vitae acompañado de copias compulsadas dos méritos, así como declaración xurada en como non teñen incompatibilidades, que os datos aportados son certos e que se someten ao establecido nas presentes bases. De conformidade co disposto na base VI das bases xerais de contratación de persoal laboral temporal, as persoas que desexen traballar en réxime laboral temporal no Concello de Cee teñen a carga de presentar tódolos datos persoais e profesionais que poidan ser obxectos de avaliación en cada praza concreta debidamente cotexados. Os datos que non consten como presentados non serán obxecto de avaliación. VI. Baremo aplicable. Será de aplicación o baremo contemplado nas bases xerais de contratación de persoal laboral temporal publicadas no BOP número 104 do día 7 de maio do 2008 para prazas de persoal de obras e servizos na súa Base III.2. O devandito baremo aplicable é o seguinte: Sobre un máximo de dez puntos. a) Formación Profesional teórico — práctica en materias relacionadas coa praza obxecto de selección: - 0.10 puntos por cada 30 horas de formación en cursos, másters e análogos, ata un máximo de 0.5 puntos. - 0.5 puntos por categoría profesional acreditada, oficial de primeira ou semellante que teña relación coa praza. Neste apartado a puntuación máxima é de 1 punto. b) Experiencia profesional: A razón de 0.10 puntos por cada mes traballado en cometidos semellantes ós da praza obxecto da convocatoria, ata un máximo de 1,64 puntos c) Cargas familiares. Ata un máximo de 1 punto. - Por cada fillo menor de 18 anos que conviva no fogar do aspirante á praza ó seu cargo e que non perciba retribucións 0.15 ata un máximo de 0.60 puntos. d) Por pertencer a colectivos en dificultade de inserción laboral: A puntuación máxima neste apartado é de 0,36 puntos. Enténdese que pertence a un colectivo en dificultade de inserción laboral todo aquel traballador que estea desempregado e inscrito coma demandante de emprego no Servizo Público de Emprego, e no que concorra algunha das seguintes circunstancias. - Desempregado menor de 30 anos.0,06 puntos. - Desempregados maiores de 45 anos.0,06 puntos. - Mulleres desempregadas.0,06 puntos. - Desempregados de longa duración.0,06 puntos. - Desempregados en situación de exclusión social.0,06 puntos. - Familias monoparentais.0,06 puntos. - Vítimas de violencia doméstica.0,06 puntos. e) Proba práctico — profesional que así se determine nas condicións específicas da praza ata un máximo de 6 puntos. O Tribunal poderá acordar neste punto o que considere oportuno en canto a realización da correspondente proba. O Tribunal si ten dubida no curriculum dalgún aspirante podrá realizar unha entrevista curricular para solventar dita dúbida. VII. Publicidade e desenvolvemento das probas. As presentes bases, son específicas para esta praza e complementan ó reflexado nas bases xerais. Unha vez aprobadas pola Alcaldía-Presidencia e expirado o prazo de presentación de instancias e documentación, o alcalde dictará Resolución no prazo máximo de dez (10) días hábiles, pola que se declarará aprobada a lista provisional de admitidos e excluidos con indicación, se é o caso, dos motivos de exclusión, así como nomeando ós integrantes do Tribunal Cualificador. Esta resolución será publicada no Taboleiro de Anuncios da Casa do Concello e dentro dos dez (10) días hábiles seguintes ó desta última publicación poderanse subsanar os posibles defectos ou omisións na documentación presentada de acordo co artigo 71 da Lei 30/1992, de 26 de novembro. De non existir aspirantes excluídos, o alcalde elevará a definitiva a lista provisional na mesma resolución de aprobación. Se os houbese e unha vez rematado o prazo de subsanacións a Alcaldía aprobará a lista definitiva de admitidos e excluidos que será publicada igualmente no Taboleiro de Anuncios da Casa do Concello. Nesta última publicación incluirase ademais a composición nominal do Tribunal de Selección (titulares e suplentes) ós efectos das posibles recusacións. A publicación dos sucesivos anuncios efectuarase no Taboleiro de Anuncios da Casa do Concello. VIII. Composición do tribunal. O Tribunal axustaráse á estructura do tribunal disposta na Base IX das bases xerais de contratación de persoal laboral temporal. En Cee a 20 de xullo de 2009. O ALCALDE. Asdo. Ramón Ramiro Vigo Sambade. ANEXO CONVOCATORIA PARA A SELECCIÓN DE PERSOAL DO SERVIZO “PERSOAL DE LIMPEZA DE PLAYAS” REXISTRO DE ENTRADA NOME E APELIDOS D. N. I. DATA DE NACEMENTO DIRECCIÓN CP MUNICIPIO TELÉFONO FIXO TELÉFONO MOBIL SOLICITA: Se me teña por presentado e admitido ó proceso selectivo para a contartación temporal de 9 prazas para persoal de limpeza de praias de acordo coas Bases aprobadas para a citada convocatoria. En Cee, a de de 2009. Asdo.: